ທ່ານປະທານປະເທດ ເຈືອງເຕີ໋ນຊາງ ເລີ່ມຕົ້ນການຢ້ຽມຢາມປະເທດ ອາແຊກໄບຢານ ຢ່າງເປັນທາງການ
ທ່ານປະທານປະເທດ ເຈືອງເຕີ໋ນຊາງ ແລະ ພັນລະຍາ ພ້ອມດ້ວຍຄະນະ
ຜູ້ແທນຂັ້ນສູງເລີ່ມຕົ້ນການຢ້ຽມຢາມ ສ.ອາແຊກໄບຢານ ຢ່າງເປັນທາງການ
ໂດຍໄດ້ຮັບຄຳເຊີນຂອງທ່ານປະທານາທິບໍດີ ສ.ອາແຊກໄບຢານ Ilham Alive, ຕອນຄຳ່ວັນທີ 13/5, ທ່ານປະທານປະເທດ ເຈືອງເຕີ໋ນຊາງ ແລະ ພັນລະຍາ ພ້ອມດ້ວຍຄະນະຜູ້ແທນຂັ້ນສູງ ຫວຽດນາມ ໄດ້ໄປຮອດນະຄອນຫຼວງ Bacu ເລີ່ມຕົ້ນການຢ້ຽມຢາມ ສ.ອາແຊກໄບຢານ ຢ່າງເປັນທາງການ. ຕ້ອນຮັບທ່ານປະທານປະເທດ ເຈືອງເຕີ໋ນຊາງຢູ່ສະໜາມບິນຝ່າຍ ອາແຊກໄບຢານ ມີທ່ານຮອງນາຍົກລັດຖະມົນຕີ, ລັດຖະມົນຕີຊ່ວຍວ່າການກະຊວງການຕ່າງປະເທດ ແລະ ທ່ານເອກອັກຄະລັດຖະທູດ ອາແຊກໄບຢານ ປະຈຳຢູ່ ຫວຽດນາມ. ສ່ວນຝ່າຍ ຫວຽດນາມ ມີ ທ່ານເອກອັກຄະລັດຖະທູດ ຫງວຽນແທງເຊີນ, ບັນດາຜູ້ຕາງໜ້າພະນັກງານສະຖານທູດ ແລະ ປະຊາຄົມຊາວ ຫວຽດນາມ ທີ່ພວມດຳລົງຊີວິດ ແລະ ຮຳ່ຮຽນຢູ່ ອາແຊກໄບຢານ. ການຢ້ຽມຢາມຢ່າງເປັນທາງການ ຂອງທ່ານປະທານປະເທດ ເຈືອງເຕີ໋ນຊາງ ເຖິງ ອາແຊກໄບຢານ ແນໃສ່ການປັບປຸງ ແລະ ເພີ່ມທະວີການພົວພັນມິດຕະພາບທີ່ເປັນມູນເຊື້ອ ແລະ ການຮ່ວມມືຫຼາຍດ້ານລະຫວ່າງ ຫວຽດນາມ ກັບ ອາແຊກໄບຢານ ກວ່າອີກ, ນຳການພົວພັນເຂົ້າສູ່ລວງເລິກ ແລະ ມີປະສິດທິຜົນກວ່າ, ຕອບສະໜອງຜົນປະໂຫຍດ ແລະ ຄວາມມຸ່ງມາດປາດຖະໜາຂອງແຕ່ລະປະເທດ, ເພື່ອສັນຕິພາບ, ວັດທະນາຖາວອນ ຢູ່ພາກພື້ນ ແລະ ໃນໂລກ.
(ແຫຼ່ງຄັດຈາກ VOV)